ÖBI

Listasýning Einhverfusamtakanna
2024-04-13 08:00 - 2024-05-14 17:00 UTC | Hamarinn
HlustaÍ aprílmánuði munu Einhverfusamtökin standa fyrir listsýningu í Hamrinum – ungmennahúsi í Hafnarfirði, helgina 13.-14. apríl. Þar mun einhverft listafólk sýna verk sín og flytja tónlist, ljóð o.fl. Þetta er þriðja árið í röð sem við stöndum fyrir slíkri sýningu og hefur mikil ánægja verið með framtakið. Um 300 manns mættu á sýninguna í fyrra.
Bókin „Öðruvísi, ekki síðri“ eftir Chloé Hayden kemur út í íslenskri þýðingu um mánaðarmótin og munum við kynna bókina í Hamrinum helgina 13.-14. apríl. Chloé lýsir bókinni sinni sem því sem hún, þá 13 ára gömul, hefði þurft að fá í hendurnar til að skilja líf sitt og hvað það þýðir að vera einhverf. Er það almennt mat einhverfra sem lesa bókina að þessi lýsing standi undir nafni. Bókin er skýr og skorinorð, skemmtilega skrifuð, og síðast en ekki síst gríðarlega góð handbók um flest ef ekki allt sem snýr að einhverfu. Forlagið gefur bókina út en Einhverfusamtökin og Félags- og vinnumarkaðsráðuneytið kosta þýðinguna.

Mannréttindamorgnar - Myndlist og mannréttindi
2024-03-21 09:00 | Mannréttindahúsið, Sigtún 42, Reykjavík, Iceland
HlustaÆsa Sigurjónsdóttir listfræðingur fjallar um myndlist og mannréttindi fimmtudaginn 21. mars í Mannréttindahúsinu klukkan 9.
Fyrirlesturinn er hluti af viðburðaröð sem við köllum Mannréttindamorgna og bjóðum við öll velkomin í hús.
Æsa er dósent við Háskóla Íslands og vann meðal annars til Fjöruverðlaunanna fyrir bókina Til gagns og fegurðar árið 2009. Þá er hún formaður stjórnar listasafns Háskóla Íslands.

Kynning á SUM og umhverfisveikindum
2024-03-13 17:00 | Mannréttindahúsið, Sigtún 42, Reykjavík, Iceland
HlustaAðalfundur SUM verður haldinn miðvikudaginn 13. mars kl. 17.00 í húsakynnum ÖBÍ Sigtúni 42, 105 Reykjavík.

Fyrir aðalfund, nánar tiltekið milli kl. 16.00 og 17.00 munu Harpa Fönn og Sylgja Sigurjónsdætur ásamt Teklu Hrund Karlsdóttur vera með kynningu á SUM og umhverfisveikindum og þeim skerðingum sem þeim fylgja, en SUM varð á síðasta ári eitt fjörutíu aðildarfélaga ÖBÍ. Kynningarfundurinn er opinn öllum og flott tækifæri til að kynna sér nýjasta aðildarfélag ÖBÍ.

Erindin verða 3 talsins:
1. Sylgja Dögg, lýðheilsufræðingur og sérfræðingur í hinu byggða umhverfi og áhrifum þess á innivist
2. Tekla Hrund Karlsdóttir, læknir, mun fjalla um umhverfisveikindi (EI, MCS) og veikindi vegna raka og myglu (mold disease)
3. Harpa Fönn Sigurjónsdóttir, forkona SUM, mun segja frá og kynna SUM (Samtök um áhrif umhverfis á heilsu), en aðilar í SUM eru nú 203 talsins, og samtökin voru stofnuð árið 2015

EAPN á Íslandi: Fátækt á Fróni [morgunverðarfundur]
2024-03-13 09:00 - 10:30 | Borgarbókasafnið – Grófinni, Tryggvagata15, Reykjavík, 101, Iceland
HlustaEAPN á Íslandi, samtök gegn fátækt, standa fyrir morgunverðarfundi miðvikudaginn 13. mars kl. 9 – 10:30 í Grófinni, Borgarbókasafninu, Tryggvagötu 15.
Dagskrá
» Þorbera Fjölnisdóttir, formaður EAPN á Íslandi, býður fólk velkomið.
» Halldór Sigurður Guðmundsson dósent í félagsráðgjöf við HÍ og Kolbeinn Stefánsson dósent í félagsfræði við HÍ kynna niðurstöður rannsóknar sem þeir unnu fyrir forsætisráðuneytið um fátækt og áætlaðan samfélagslegan kostnað. Auk þess segja þeir frá þeirri vinnu sem framundan er í ráðuneytinu í kjölfar niðurstaðna rannsóknarinnar.
» Hildur Oddsdóttir, stofnandi Hjálparkokka, segir frá hvaða áhrif það hefur á líf fólks og barna þeirra að búa við langvarandi fátækt og kynnir starf Hjálparkokka, samtaka sem m.a. aðstoða foreldra í fátækt við að gefa börnum sínum jólagjafir.
» Pallborð og umræður.
Boðið verður upp á veitingar.

ÖBÍ er eitt aðildarfélaga EAPN á Íslandi.

Skatturinn: Vantar þig aðstoð við skattframtalið?
2024-03-06 08:00 - 2024-03-14 17:00
HlustaSkatturinn veitir aðstoð við framtalsgerð einstaklinga í síma 442-1414 en einnig er hægt að senda fyrirspurn á netfangið framtal@skatturinn.is
Framtalsfrestur einstaklinga árið 2024 er frá 1. mars til 14. mars.
Athugið að þjónustufulltrúar Skattsins veita ekki í afgreiðslum.
Leiðbeiningar á PDF vegna skattframtals einstaklinga 2024

Fræðslufundur febrúar - Alzheimersamtökin
2024-02-13 16:30 - 17:30 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaFyrirlesari er dr. Sigrún Sigurðardóttir, hjúkrunarfræðingur, prófessor við Háskólann á Akureyri er með fyrirlestur um áfall vegna tilkomu heilabilunargreiningar; áskorun fyrir einstaklinginn og aðstandendur. Að greinast með langvinnan og lífsógnandi sjúkdóm getur valdið áfalli og sorg í kjölfarið. Áfallið getur þó komið fyrr, eða þegar einstaklingar áttar sig á því að um langvinnan sjúkdóm geti verið að ræða og fara í gegnum aðdraganda að greiningarferli og í greiningu. Alvarlegar afleiðingar geta komið fram í kjölfar slíkra áfalla, fljótlega eftir eða mörgum árum seinna. Stundum átta aðstandendur sig ekki á alvarleika og algengi slíkra áfalla og afleiðinga. Mikilvægt er að átta sig á því hvað hægt er að gera til að vinna með slík áföll og vinna með sorgina. Aðgangur er ókeypis og öll velkomin. Fyrirlestur verður á staðnum og einnig í beinu streymi á www.alzheimer.is. Upptökur verða aðgengilegar eftir fundinn. Vertu með, þín þátttaka skiptir máli! Hlekkur á beint streymi er að finna hér.

Aðstandendanámskeið 6-12 barna með ADHD Vor 2024
2024-02-03 09:00 - 16:00 | Háaleitisbraut 13, Háaleitisbraut 13, Reykjavík, Iceland
HlustaFræðslunámskeið fyrir aðstandendur barna með ADHD frá 6-12 ára aldri verður haldið 3. febrúar 2024 í húsakynnum ADHD samtakanna, Háaleitisbraut 13, 4. hæð og í gegnum fjarfundarbúnað.
Námskeið er haldið einn laugardag i senn frá kl. 09:00-16:00. Ath! Boðið er uppá veitingar í hádeginu, ásamt kaffi og með því.
Á námskeiðinu er lögð áhersla á að þátttakendur öðlist góðan skilning á ADHD röskunni og fái einföld og hagnýt ráð við uppeldi barna með ADHD. Námskeiðið hentar því vel fyrir alla nána aðstandendur barna með ADHD, mömmur, pabba, fósturforeldra, stjúpforeldra, ömmur, afa og aðra nákomna. Það er mikill kostur ef allir nánustu aðstandendur geta tekið þátt.
Boðið verður upp á fjarfundarbúnað fyrir þá sem ekki geta mætt á staðinn.
Skipulag og dagskrá 3. febrúar 2024
Kl. 09:00 – 10:00 Hvað er ADHD? Sólveig Ásgrímsdóttir sálfræðingur
Kl. 10:00 – 11:00 ADHD og lyfjamál Tilkynnt síðar
Kl. 11:00 – 11:15 Hlé
Kl. 11:15 – 12:15 ADHD og nám Haukur Örvar Pálmason sálfræðingur
Kl. 12:15 – 13:00 Hádegishlé
Kl. 13.00 – 14.00 ADHD og kvíði Kristín R. Sigurðardóttir sálfræðingur
Kl. 14:00 – 15:00 ADHD og fjölskyldan Dr. Drífa B. Guðmundsdóttir sálfræðingur
Kl. 15:00 – 15:15 Hlé
KL. 15:15 – 16:00 Kynning á Sjónarhól Lára G. Magnúsdóttir þroskaþjálfi
Félagsmenn í ADHD samtökunum fá verulegan afslátt af þátttökugjaldinu, en hægt er að https://www.adhd.is/is/styrkja/gerast-felagsmadur-adhd

Eru umhverfismál heilbrigðismál? - Málþing á Læknadögum
2024-01-17 20:00 | Harpa, Austurbakka 2, Reykjavík, 101, Iceland
HlustaViltu fræðast um orkuna innra með þér og velta fyrir þér áhrifum umhverfisins á hana og heilsuna? Frábært tækifæri gefst til þess á málþingi sem er opið öllum áhugasömum á Læknadögum í Hörpu miðvikudaginn 17. janúar. Guðni Th. Jóhannesson forseti Íslands mætir og leggur orð í belg. Guðlaugur Þór Þórðarson umhverfisráðherra flytur ávarp.

Læknarnir Kristín Sigurðardóttir, Una Emilsdóttir og Tekla Hrund Karlsdóttir ræða svo um tengsl, náttúru, heilsu, umhverfið og orkuna sem við öll búum yfir. Henry Alexander Henrysson heimspekingur stýrir þessu opna málþingi Læknadaga. Ógleymanleg stund, fræðandi, skemmtileg og öll velkomin.

Hvar: Silfurbergi B, Hörpu
Hvenær: Miðvikudaginn 17. janúar kl. 20
Nánar: Umhverfismál eru heilbrigðismál?
Umhverfis- og orkumál, grunnur að góðri heilsu
Opið málþing fyrir almenning
Fundarstjóri: Henry Alexander Henrysson, heimspekingur
Opnun: Forseti Íslands Guðni Th. Jóhannesson
Ávarp: Umhverfisráðherra Guðlaugur Þór Þórðarson
Tengsl, náttúra og heilsa: Kristín Sigurðardóttir, slysa- og bráðalæknir
Ísland – best í heimi? Una Emilsdóttir, sérnámslæknir í umhverfislækningum
Í hvað fer þín orka: Tekla Hrund Karlsdóttir, lífsstílslæknir

Alzheimersamtökin: Fræðsla fyrir nýgreinda og aðstandendur þeirra
2024-01-16 16:00 - 17:00 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaVið greiningu á heilabilun vakna eðlilega margar spurningar og afar mikilvægt er að fá svör við þeim svo að þú og fjölskyldan þín geti verið sem best í stakk búin til að takast á við þær áskoranir sem framundan eru.
Á þessum fræðslufundi verður m.a fjallað um hvað heilabilun er, lífið með heilabilun og ýmis hagnýt ráð ásamt því að starfsemi og markmið Seiglunnar, þjónustumiðstöðvar Alzheimersamtakanna er kynnt.
Sigurbjörg Hannesdóttir, fræðslustjóri Alzheimersamtakanna og Harpa Björgvinsdóttir, verkefnastjóri Seiglunnar sjá um fræðsluna og verður boðið upp á að spyrja spurninga og umræður að lokinni fræðslu.
Fræðslan fer fram þriðjudaginn, 16 janúar næstkomandi í Seiglunni klukkan 16:00 til 17:00, Lífsgæðasetri St. Jósefsspítala Suðurgötu 41, 3ja hæð, 220 Hafnarfirði.
Sjá nánar: Fræðsla fyrir nýgreinda og aðstandendur þeirra (alzheimer.is)

Áfram stelpur! Fræðslu- og sjálfsstyrkingarnámskeið ADHD samtakanna
2024-01-11 10:00 - 13:00 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaMarkmið námskeiðsins er að styrkja konur með ADHD í markmiðasetningu, áætlanagerð og skipulagi með það fyrir augum að draga úr streitu og vanmáttarkennd. Námskeiðinu er ætlað að fræða konur um ýmis verkfæri sem nýst geta í þessum tilgangi og veita þjálfun í notkun þeirra í gegnum samtöl og verkefnavinnu.
Námskeiðinu er ætlað að veita fræðslu um ADHD einkenni kvenna, algengar fylgiraskanir þeirra og ólíkar birtingarmyndir röskunarinnar. Áhersla er lögð á þau hugrænu ferli sem liggja að baki algengum áskorunum sem einstaklingar með ADHD mæta í daglegu lífi, hvort sem er í námi, starfi, heimilislífi, félagslegum samskiptum eða uppeldi.
Námskeiðið stendur í 9 klukkustundir – þrjú skipti, 3 klukkustundir í senn fimmtudagana 11. – 18. og 25. janúar kl:10.00-13:00. Námskeiðið verður í húsnæði Lífsgæðasetursins í St. Jósefsspítala. Leiðbeinandi er Sigrún Jónsdóttir, ADHD og einhverfu markþjálfi.
Sjá nánar: Námskeið | ADHD samtökin

Taktu stjórnina! Námskeið ADHD samtakanna
2024-01-10 13:30 - 16:00 | Háaleitisbraut 13, Háaleitisbraut 13, Reykjavík, Iceland
HlustaNámskeiðið verður haldið á miðvikudögum 10., 17., 24. og 31. janúar 2024, frá kl. 13:30 – 16:00 alla dagana.
Markmið námskeiðsins er að veita fullorðnum með ADHD helstu upplýsingar um einkenni ADHD og ólíkar birtingarmyndir röskunarinnar. Styrkja einstaklingana í að skipuleggja líf sitt, ná utan um það sem kannski áður hefur farið forgörðum, vinna á streitu og kvíða með upplýsingum, samtölum og æfingum. Veita þátttakendum ákveðin tæki til að líða betur með ADHD í sínu lífi. Setja sér skynsamleg markmið og raunhæfar kröfur. Afraksturinn er betri einstaklingur, huganlega betra og ánægðara foreldri, maki, starfsmaður og borgari.
Námskeiðið verður að haldið í húsnæði ADHD samtakanna að Háaleitisbraut 13, 4. hæð.
Leiðbeinendur verða Dr. Drífa Björk Guðmundsdóttir, sálfræðingur og Sigrún Jónsdóttir, ADHD markþjálfi og þroskaþjálfi.
Fjöldi þátttakenda er takmarkaður – fyrstur kemur, fyrstur fær! Skráning og nánari upplýsingar: Námskeið | ADHD samtökin

Blindrafélagið: Hvaðan kemur tónlistin?
2024-01-06 11:00 - 13:00
HlustaViðburður á vegum Blindrafélagsins laugardinn, 6. janúar næstkomandi kl. 11:00 til 13:00. Nánari upplýsingar: Blindrafélagið

Jólahátíðin okkar
2023-12-06 19:00 | Hilton Reykjavík Nordica, Suðurlandsbraut 2, Reykjavík, 108, Iceland
Hlusta
Miðvikudaginn 6. desember fer fram Jólahátíðin okkar, áður Jólahátíð fatlaðra, á Hótel Hilton Nordica. Hátíðin hefur ekki verið haldin síðan 2019 en hún féll niður í covid.

Húsið opnar kl. 19 og tónleikarnir klukkan 20. Hátíðinni lýkur kl. 21:30. Margir góðir gestir hafa boðað komu sína, s.s. Herra Hnetusmjör, Sigga Ózk, Laddi, Sigga Beinteins, Bjarni Ara og Bjartmar Guðlaugsson. Frítt er inn á hátíðina og er allur aldur velkominn.

Við hlökkum til að sjá ykkur.

Opinn fundur um það sem betur má fara í umönnun nýrnasjúklinga á Landspítala
2023-11-07 17:00 | Mannréttindahúsið, Sigtún 42, Reykjavík, Iceland
HlustaNýrnafélagið heldur opinn fund með verkefnisstjóra á skrifstofu forstjóra Landspítala um það sem betur má fara í umönnun nýrnasjúklinga á spítalanum.
Gestur fundarins er Margrét Manda Jónsdóttir verkefnisstjóri.

Einhverfukaffi fyrir foreldra og aðstandendur
2023-11-01 20:00 - 22:00 | Háaleitisbraut 13, Háaleitisbraut 13, Reykjavík, Iceland
HlustaEinhverfukaffi fyrir foreldra og aðstandendur:

Einhverfusamtökin hafa gert breytingu á foreldrastarfinu. Í vetur förum við af stað með Einhverfukaffi fyrir foreldra og aðstandendur og verður starfið í umsjón einhverfs fólks.

Fundirnir eru hugsaðir sem óformleg fræðsla um einhverfu frá einhverfu fólki.

Fundirnir verða áfram mánaðarlega, fyrsta miðvikudag í mánuði klukkan 20:00-22:00, að Háaleitisbraut 13, 108 Reykjavík, í matsal á 1. hæð.

Taktu stjórnina - Fræðslunámskeið fyrir fullorðna [@ADHD samtökin]
2023-10-31 17:00 - 2023-11-21 17:00 | Háaleitisbraut 13, Háaleitisbraut 13, Reykjavík, Iceland
Hlusta31. október kl. 17:00-19:30 Háleitisbraut 13, 4.hæð

Skráning er hafin á hið sívinsæla fræðslunámskeið ADHD samtakanna – Taktu stjórnina! sem verður haldið á þriðjudögum 31. október., 7., 14., og 21. nóvember (sjá nánar töflu hér fyrir neðan) Námskeiðið stendur í 10 klukkustundir – fjögur skipti, 2 og 1/2 klukkukstund í senn frá kl. 17:00 – 19:30 alla dagana.
Fjöldi þátttakenda er takmarkaður – fyrstur kemur, fyrstur fær!

Á námskeiðinu verður fjallað um eftirfarandi þætti:

Skilningur á ADHD og ólík einkenni
Algengir fylgikvillar
Að sættast við greininguna – styrkleikar og vandkvæði
Markmiðasetning
Félagsleg samskipti almennt
Vinna og nám
Fjármálastjórn
Heimilið
Foreldrahlutverkið og samskipti við maka
Heilbrigt líferni

Markmið námskeiðsins:

Markmiðið er að veita fullorðnum með ADHD helstu upplýsingar um einkenni ADHD og ólíkar birtingarmyndir röskunarinnar. Styrkja einstaklingana í að skipuleggja líf sitt, ná utan um það sem kannski áður hefur farið forgörðum, vinna á streitu og kvíða með upplýsingum, samtölum og æfingum. Veita þátttakendum ákveðin tæki til að líða betur með ADHD í sínu lífi. Setja sér skynsamleg markmið og raunhæfar kröfur. Afraksturinn er betri einstaklingur, huganlega betra og ánægðara foreldri, maki, starfsmaður og borgari.

Námskeiðið verður að haldið í húsnæði ADHD samtakanna að Háaleitisbraut 13, 4. hæð. Leiðbeinendur verða Dr. Drífa Björk Guðmundsdóttir, sálfræðingur og Sigrún Jónsdóttir, ADHD markþjálfi og þroskaþjálfi.
Skipulag:

1. tími
31. október
þriðjudagur
kl. 17:00 – 19:30

2. tími
7. nóvember
þriðjudagur
kl. 17:00 – 19:30

3. tími
14. nóvember
þriðjudagur
kl. 17:00 – 19:30

4. tími
21. nóvember
þriðjudagur
kl. 17:00 – 19:30

Námskeiðsverð:
39.000 kr. fyrir félagsmenn ADHD samtakanna
44.000 kr fyrir aðra

Innifalið í námskeiðsgjaldi er hressing og bók Dr. Ara Tuckman, „Leyndardómar heilans – Láttu verkin tala“ sem kostar 5.900 kr. ein og sér.
Félagsmenn í ADHD samtökunum fá afslátt af þátttökugjaldinu. Einnig er hægt að hafa samband við ADHD samtökin, 581 1110 eða adhd@adhd.is

Alþjóðleg afmælisráðstefna ADHD samtakanna á Grand hótel
2023-10-26 - 2023-10-27 | Grand Hótel Reykjavík, Sigtún 38, Reykjavík, 105
HlustaAlþjóðleg afmælisráðstefna ADHD samtakanna á Grand hótel
ADHD samtökin í samstarfi við ADHD Europe standa fyrir tveggja daga alþjóðlegri afmælisráðstefnu um ADHD sem nefnist „Betra líf með ADHD“ . Ráðstefnan fram fer á Grand Hótel Reykjavík dagana 26. og 27. október 2023.
Markmið ráðstefnunnar er að vekja athygli á áskorunum sem einstaklingar með ADHD glíma við ásamt því að kynna ýmsar lausnir til að takast á við afleiðingar hennar. Kunnir erlendir og íslenskir fyrirlesarar halda erindi og umfjöllunarefnin snerta málefni barna, ungmenna og fullorðinna einstaklinga. Meðal fyrirlesara eru Ari Tuckman, sálfræðingur og kynlífsráðgjafi, Kathleen Nadeau, sálfræðingur, Saaskia van der Oord, prófessor í sálfræði, Amori Yee Mikami, prófessor í sálfræði, Lachenmeier, geðlæknir og Dr. Sandra Koji, geðlæknir. Jafnframt verða kynntar til sögunnar nýjar íslenskar rannsóknir um ADHD. Ráðstefnan gagnast bæði fullorðnum, kennurum og öðru fagfólki.
Veitingar í boði.
Rauntímatúlkun frá ensku yfir á íslensku og öfugt.
Boðið verður upp á streymi fyrir þátttakendur sem ekki eiga heimangengt.
Almennt verð: 24.900-
Félagsmenn 19.900.-
Dagskrá má finna hér.

Rafrænn fyrirlestur: Eldri börn með málþroskaröskun DLD
2023-10-24 20:00
HlustaÍ tilefni DLD dagsins sem verður 20. október í ár ætlar Linda Björk Markúsardóttir að halda rafrænan fyrirlestur undir yfirheitinu: Eldri börn og unglingar með málþroskaröskun DLD: Úrræði og hugmyndir fyrir aðstandendur.
Fyrirlesturinn verður á netinu þann 24. október klukkan 20:00 en við hvetjum félagsmenn og aðra til þess að hlusta á fyrirlesturinn. Lítið efni er til um eldri börn og unglinga með málþroskaröskun DLD en félaginu hefur að undanförnu borist margar beiðnir um að halda erindi um þennan aldur.
Hlekkur á fyrirlesturinn: https://us06web.zoom.us/j/88679808868?pwd=[REDACTED]
Linda Björk hefur starfað í rúm 10 ár sem talmeinafræðingur en hún starfar bæði á Talsetrinu og á Grensásdeild Landspítalans. Linda hefur starfað við ýmis sérsvið innan talmeinafræðinnar, s.s. með rödd, raddir transfólks, raddvernd, málstol og unglingum með málþroskaröskun DLD.

Aðgengi að heyrn - ráðstefna
2023-10-10 13:00 - 16:00 | Nauthóll, Nauthólsvegur 106, Reykjavík, 102, Iceland
HlustaVerið hjartanlega velkomin á ráðstefnu Heyrnarhjálpar sem ber yfirskriftina Aðgengi að heyrn. 🦻🏽Ráðstefnan verður haldin á Nauthól þann 10. október næstkomandi frá kl. 13:00-15:30. Dagskrá er eftirfarandi:13:00 Halla Þorkelsson, formaður Heyrnarhjálpar13:10 Jón Gnarr13:25 Matta Aradóttir13:45 HTÍ — Heyrnarþjónusta á Íslandi í nútíð og framtíð14:10 Bubbi Morthens14:30 Stólajóga14:45 Hlé15:00 Panelumræður með Guðmundi Inga Guðbrandssyni, félags- og vinnumarkaðsráðherra.15:30 RáðstefnulokKaffi og sætur biti fyrir ráðstefnugesti. Athugið að aðgangur er ókeypis og allir velkomnir á meðan húsrúm leyfir. Rittúlkun verður á staðnum

Tölvunámskeið
2023-10-03 | Hringsjá, Hátúni 10d, Reykjavík, 105, Iceland
HlustaÞri. 3. október
Hringsjá, Hátún 10d, Reykjavík
Að efla færni þátttakenda í undirstöðuatriðum tölvunotkunar til undirbúnings í námi í skóla eða til eigin nota. Gert er ráð fyrir að þátttakendur séu byrjendur eða hafi takmarkaða tölvukunnáttu.
Kennari: Gunnar Möller, tölvunarfræðingur og kennari

Að ná tökum á reiði og öðrum tilfinningum - námskeið
2023-10-03 | Hringsjá, Hátúni 10d, Reykjavík, 105, Iceland
HlustaÞri 3. október
Hringsjá, Hátúni 10d, Reykjavík
Kenndar verða leiðir til að takast á við sterkar tilfinningar á borð við reiði með aðferðum hugrænnar atferlismeðferðar. Fræðsla um reiði, líkamleg einkenni hennar, hugsanir og aðrar erfiðar tilfinningar. Kenndar eru leiðir til að ná tökum á erfiðum hugsunum, tilfinningum og viðbrögðum.
Kennari: Elsa Bára Traustadóttir, sálfræðingur

Alþjóðlegur Alzheimerdagur - Ráðstefna
2023-09-21 13:00 - 16:00 | Menningarhúsið Hof, Akureyri
HlustaFundarstjóri er Ragnheiður Ríkharðsdóttir formaður Alzheimersamtakanna. Í tilefni af alþjóðlegum Alzheimerdegi halda Alzheimersamtökin ráðstefnu í Menningarhúsinu Hofi á Akureyri. Hvetjum alla til að taka daginn frá. Ráðstefnan er ókeypis og í beinu streymi, upptökur aðgengilegar eftir streymið.
Sjá nánar:
https://www.alzheimer.is/vidburdir/ra%C3%B0stefna

MS-félagið 55 ára - ráðstefna og afmæliskaffi
2023-09-20 14:00 - 16:00 | Gullhamrar, Þórhildarstígur 2, Reykjavík
HlustaMS-félagið fagnar 55 ára afmæli 20. september n.k. Af því tilefni býður félagið til ráðstefnu og afmæliskaffis Gullhömrum, Þórhildarstíg 2, Grafarholti.
Ráðstefnan stendur frá 14 til 16 og að henni lokinni tekur við afmæliskaffi til kl. 17. Húsið opnar kl. 13.30.
Fundarstjóri er Ásta Guðrún Guðbrandsdóttir MCC markþjálfi.
Dagskrá:
14:00 – Setning ráðstefnu
14:10 – 14:40 – Sigrún Ólafsdóttir sálfræðingur
14:45 – 15:00 – MS og tækifærin Hjördís Ýrr Skúladóttir, formaður
15:05 – 14:35 – MS sjúkdómurinn – helst á döfinni: Ólafur Árni Sveinsson taugalæknir á taugalækningadeild LSH
15:35 – 16:00 – Pallborðsumræður
16:00 – 17.00 – Kaffiveitingar og Inga María Björgvins söngkona tekur lagið.

Viðburðinum verður einnig streymt fyrir þau sem eiga ekki heimangengt. Hlekkur á streymi verður sendur út síðar.

Rafrænn fyrirlestur: Málþroskaröskun - einkenni og afleiðingar
2023-09-19 20:00
HlustaMálefli fagnar 14 ára afmæli í september en í tilefni þess ætlar Álfhildur Þorsteinsdóttir talmeinafræðingur að halda fyrirlestur um málþroskaröskun DLD.
Fyrirlesturinn verður 19. september klukkan 20:00.
Álfhildur starfar sem talmeinafræðingur í Hveragerði og á Talþjálfun Suðurlands og hefur mikla reynslu af því að vinna með börnum sem eiga við málþroska- og/eða framburðarvanda. Við vonum að sem flest sjái sér fært um að hlusta á þessa fræðslu – foreldrar, fagaðilar eða hver sá sem hefur áhuga á málefninu
Hlekkur á viðburð: https://fb.me/e/2Pz3niIDR
Hlekkur á fundinn: https://us06web.zoom.us/j/83916055766?pwd=[REDACTED]

Fjölskyldudagur CP félagsins
2023-09-17 13:00 - 15:00 | Hlaðan Gufunesbæ
HlustaCP félagið býður félagsmönnum og velunnurum sínum á fjölskyldudag félagsins sem haldinn er í Hlöðunni Gufunesbæ sunnudaginn 17.september næstkomandi kl.13:00-15:00

Dagskrá
13:00-13:15 Kynningar á verkefnum framundan hjá CP félaginu.
13:15-14:15 Matur frá Gastro truck og Happdrætti
14:15-15:00 Fjölskylduquiz með Hjálmari Erni
Hægt að fá sér krap á meðan viðburði stendur.

ATH!
Vel er hægt að taka þátt í quizinu óháð því hversu margir mæta frá hverri fjölskyldu.

Skólaumhverfið og ADHD - fjarnámskeið
2023-09-02 10:00 - 13:00
HlustaSkólaumhverfið og ADHD, fyrir starfsfólk skóla
Frímínútur, matsalur, færsla í og úr tímum og fataklefar eru staðir sem nemendur með ADHD eiga hvað erfiðast með og í þessum aðstæðum aukast líkur á árekstrum. Skilningur og rétt viðbrögð starfsfólks skóla geta dregið úr slíkum atvikum og bætt líðan. Á þessu námskeiði er farið yfir birtingamyndir ADHD, hvernig hægt er með gagnreyndum aðferðum að draga úr óæskilegum uppákomum og styrkja sjálfsmynd nemenda með því að byggja á styrkleikum. Samskipti og samvinna þeirra sem koma að nemendum með ADHD geta skipt sköpum ásamt því að samræma viðbrögð. Þess má geta að það sem virkar fyrir nemendur með ADHD virkar í flestum tilfellum fyrir alla. hvetjum því alla sem starfa innan skólakerfisins að taka þátt.
Fyrirlesari er Jóna Kristín Gunnarsdóttir grunnskólakennari og hegðunarráðgjafi.

Fræðslufundur Eyjar - ADHD og parasambönd
2023-08-31 20:00 - 21:00 | Brothers brewery, Bárustígur 7, Vestmannaeyjabær, Iceland
HlustaFræðslufundur í Eyjum – ADHD og parasambönd
Fræðslu- og spjallfundur þar sem skoðað verður ADHD og parasambönd.
Farið verður í birtingamyndir jákvæðra og neikvæðra samskipta í samböndum fólks með ADHD, sem og mikilvægi þekkingar á röskuninni, þá fyrir báða aðila í sambandinu. Skoðað verður hvernig hægt er að takast á við áskoranir með jákvæðum hætti til að bæta samskipti.
Fræðslufundurinn fer fram 31. ágúst kl. 20:00 – 21.00 á Brothers brewery. Heitt á könnunni.
Sigrún Jónsdóttir ADHD og einhverfu markþjálfi sér um fræðslu og stýrir fundinum.
Til að ská á facebook viðburðinn og fáðu áminningu: https://www.facebook.com/ADHDeyjar
Til þess að skrá sig í ADHD samtökin smellið á hlekkinn: https://www.adhd.is/is/styrkja/gerast-felagsmadur-adhd

Grunnskólinn og ADHD - fjarnámskeið
2023-08-26 10:00 - 14:00 | Háaleitisbraut 13, Háaleitisbraut 13, Reykjavík, Iceland
HlustaVefnámskeiðið Grunnskólinn og ADHD, fyrir grunnskólakennara og leiðbeinendur.
Farið verður yfir birtingamyndir ADHD í skólanum, skipulag kennslu, tól og tæki sem nýtast í kennslu. Kenndar verðar aðferðir um hvernig draga má úr óæskilegri hegðun og styrkja æskilega hegðun með því að byggja á styrkleikum nemandans. Samskipti, samvinna og samræmd viðbrögð þeirra sem koma að nemendum með ADHD geta skipt sköpum. Farið er yfir leiðir til að eiga farsæl samskipti milli skóla og heimilis. Hvað er ADHD fókus og hvernig getur kennarinn aðstoðað nemendur við að finna sinn fókus. Þess má geta að það sem virkar fyrir nemendur með ADHD virkar í flestum tilfellum fyrir alla. hvetjum því alla sem starfa innan skólakerfisins að taka þátt.
Fyrirlesari Jóna Kristín Gunnarsdóttir grunnskólakennari og hegðunarráðgjafi.
Hlekkur að ganga í samtökin: https://www.adhd.is/is/styrkja/gerast-felagsmadur-adhd
Einnig er hægt að hafa samband við ADHD samtökin, 581 1110 eða adhd@adhd.is

Sumarhátíð Blindrafélagsins og sjóðsins Blind börn á Íslandi!
2023-08-12 14:00 - 17:00 | Hamrahlíð 17, Hamrahlíð 17, Reykjavík, 105, Iceland
HlustaÞann 12 ágúst næst komandi mun Blindrafélagið ásamt sjóðnum Blind börn á Íslandi halda sumarhátíð í garðinum okkar að Hamrahlíð 17 og byrja herlegheitin kl 14:00.
Grillum pulsur, hoppukastali verður á staðnum ásamt allskyns leiktækjum.
Hlynur Þór Agnarsson og Elísabet Ólafsdóttir koma og syngja fyrir okkur svo um að gera að mæta og skemmta okkur svolítið saman
Til þess að hægt sé að áætla veitinga þarf að skrá sig í viðburðinn í síma 525 0000 eða senda póst á afgreidsla@blind.is.
Allir velkomnir, takið systkini, vini og ömmur og afa með!

Kynningarfundur: Arfgeng heilablæðing [@ Heilaheill & Arctic Therapeutics]
2023-07-10 17:00 - 20:00 | Gróska, Bjargargötu 1, Reykjavík, 102
HlustaÍslenska lyfjaþróunarfyrirtækið Arctic Therapeutics boðar til kynningarfundar um arfgenga heilablæðingu á Íslandi. Farið verður yfir sögu sjúkdómsins, kynntar nýjustu rannsóknir og framfarir í þróun á meðferð hans.
Fundurinn verður haldinn þann 10. júlí 2023 frá 17:00 til 20:00 í fyrirlestrarsal Grósku, Bjargargötu 1, 102 Reykjavík. Léttar veitingar í boði.
Nánar um Arfgeng heilablæðing 2023 (mailchi.mp) frá Þóri Steingrímssyni, formanni Heilaheill.
Skráning á kynningarfund um arfgenga heilablæðingu á Íslandi og framfarir í þróun á meðferð (arctictherapeutics.is)
